b'\n_START_ARTICLE_\nEotheria\n_START_PARAGRAPH_\nClasa Eotheria cuprinde mamifere fosile, apar\xc8\x9bin\xc3\xaend mezozoicului. Caracteristica esen\xc8\x9bial\xc4\x83 a acestor mamifere este prezen\xc8\x9ba a numeroase caractere reptiliene. Aceste caractere sunt o dovad\xc4\x83 a originii reptiliene a mamiferelor. Dintre caracterele reptiliene prezente la aceste mamifere mezozoice se pot enumera:_NEWLINE_- pe falca inferioar\xc4\x83 al\xc4\x83turi de osul dentar se p\xc4\x83streaz\xc4\x83 \xc8\x99i osul articular. La mamiferele actuale accesta este inclus \xc3\xaen urechea mijlocie;_NEWLINE_- incisivii laterali sunt fixa\xc8\x9bi pe maxilar;_NEWLINE_- molarii au un relief pu\xc8\x9bin complicat, relief care aminte\xc8\x99te de forma triconodont\xc4\x83;_NEWLINE_- centura scaplar\xc4\x83 este format\xc4\x83 din oase libere \xc8\x99i nu sudate. Coracoidul nu este sudat de omoplat._NEWLINE_Eoterienii cuprind trei genuri fosile._NEWLINE_Infraclasa Eotheria a fost creat\xc4\x83 \xc3\xaen 1958 de Kermack \xc8\x99i Mussett ca pentru a clasifica ordinele disp\xc4\x83rute Trieonodonta \xc8\x99i Doeodonta, care, \xc3\xaempreun\xc4\x83 cu alt ordin de mamifere acvatice disp\xc4\x83rute, Triconodonta \xc8\x99i singurul ordin \xc3\xaenc\xc4\x83 \xc3\xaen via\xc8\x9b\xc4\x83, Monotremata, fac toate parte din subclasa Prototheria.'